**К ОПУБЛИКОВАНИЮ**

КОМИ РЕСПУБЛИКАЛÖН

# ОЛАНПАС

**«Коми Республика мутасын челядя семьяяслы социальнӧя отсалан содтӧд мераяс йылысь» Коми Республикаса Оланпасӧ**

**вежсьӧмъяс пыртӧм йылысь**

## Примитӧма Коми Республикаса

## Каналан Сӧветӧн 2023 вося вӧльгым тӧлысь 30 лунӧ

**1 статья.** Пыртны «Коми Республика мутасын челядя семьяяслы социальнӧя отсалан содтӧд мераяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2011, 14 №, 353 ст.; 36 №, 908 ст.; 47 №, 1335 ст.; 2012, 7 №, 171 ст.; 2013, 32 №, 578 ст.; 2014, 9 №, 119 ст.; 14 №, 243 ст.; 33 №, 672 ст.; 2015, 8 №, 92 ст.; 2016, 17 №, 221 ст.; 18 №, 260 ст.; 2017, 9 №, 148 ст.; 27 №, 487 ст.; 2018, 17 №, 305 ст.; 2019, 15 №, 206 ст.; 2020, 10 №, 143 ст.; 2021, 22 №, 409 ст.; 2022, 13 №, 193 ст.; 15 №, 250 ст.; 2023, 6 №, 98 ст.) татшӧм вежсьӧмъяс:

1. 1 статьяса 4 пункт гижны тадзи:

**«**4) дінму реестр – йӧзлӧн дінму реестр, кодъяслӧн эм социальнӧя отсалан содтӧд мераяс вылӧ инӧд да кодъяс шыӧдчисны дінмуса семейнӧй капитал босьтӧмла.**»**.

2. 3 статья гижны тадзи:

**«3 статья.** **Йӧзлӧн дінму реестр, кодъяслӧн эм социальнӧя отсалан содтӧд мераяс вылӧ инӧд да кодъяс шыӧдчисны дінмуса семейнӧй капитал босьтӧмла**

1. Йӧзӧс, кодъяслӧн эм социальнӧя отсалан содтӧд мераяс вылӧ инӧд, учёт вылӧ босьтӧм да индӧм инӧдсӧ збыльмӧдӧм могысь Коми Республикаса Веськӧдлан котырӧн индӧм Коми Республикаса канму учреждение нуӧдӧ йӧзлысь дінму реестрӧ, кодъяслӧн эм социальнӧя отсалан содтӧд мераяс вылӧ инӧд да кодъяс шыӧдчисны дінмуса семейнӧй капитал босьтӧмла (водзӧ – дінму реестр).
2. Тайӧ Оланпаслӧн 2 статьяса 1, 3 – 5 юкӧнъясын индӧм йӧз либӧ найӧс оланпас серти петкӧдлысьяс, а сідзжӧ тыр арлыдтӧм кагаӧс (челядьӧс) оланпас серти петкӧдлысьяс тайӧ Оланпаслӧн 2 статьяса 4 да 5 юкӧнъясӧн урчитӧм случайясын вермӧны шыӧдчыны оланін либӧ овланін серти Коми Республикаса канму учреждениеӧ, кодӧс индӧма Коми Республикаса Веськӧдлан котыр, социальнӧя отсалан содтӧд мераяс вылӧ инӧд артмӧм бӧрын кӧть кутшӧм кадӧ дінму реестрӧ пыртӧм могысь став колана документъясӧн, кутшӧмъяслысь лыддьӧгсӧ урчитӧ Коми Республикаса Веськӧдлан котыр (налӧн копияясӧн, кутшӧмъясӧс эскӧдӧма оланпасӧн урчитӧм пӧрадокын), лӧсялана заявление сетӧмӧн.
3. Дінму реестр лӧсьӧдан да нуӧдан пӧрадоксӧ урчитӧ Коми Республикаса Веськӧдлан котыр.».

3. 5 статьяын:

1. 1 юкӧнын «кодъяс босьтісны сертификат» кывъяс вежны «кодъясӧс пыртӧма дінму реестрӧ» кывъясӧн;
2. 3 юкӧнса медводдза абзацын, 4 юкӧнын «сертификат босьтысь» кывъяс лӧсялана вежлӧгын вежны «дінму реестрӧ пыртӧм» кывъясӧн лӧсялана вежлӧгын;
3. 7 юкӧнса медводдза абзац гижны тадзи:

«7. Дінмуса семейнӧй капитал сьӧм тшӧт весьтӧ йӧз, кодъясӧс пыртӧма дінму реестрӧ, быд во вермӧны босьтны 50 000 шайтысь оз унджык мындаын ӧтчыдысь мынтӧм татшӧм нырвизьяс серти рӧскодсӧ компенсируйтӧм могысь:»;

4) 72 юкӧнын «сертификат босьтысь» кывъяс вежны «дінму реестрӧ пыртӧм» кывъясӧн;

1. 8 юкӧн гижны тадзи:

«8.Сэк, кор дінму реестрӧ пыртӧма йӧзӧс, кодъясӧс индӧма тайӧ Оланпаслӧн 2 статьяса 1 юкӧнлӧн 1, 2 либӧ 4 пунктъясын, тайӧ статьяса 7 да 72 юкӧнъясын индӧм нырвизьяс серти 50 000 шайтысь абу унджык мындаын ӧтчыдысь мынтӧмсӧ видзан инӧдыс артмӧ кага батьлӧн (пи (ныв) пыдди босьтысьлӧн) сӧмын тайӧ Оланпаслӧн 2 статьяса 1 юкӧнлӧн 1, 2 либӧ 4 пунктъясын индӧм мортлӧн гижӧм сӧгласлун серти, мый эскӧдӧма нотариальнӧя либӧ оланпастэчасӧн урчитӧм мукӧд пӧрадокын.»;

1. 10 юкӧнын «кодъяслӧн эм сертификат» кывъяс вежны «кодъясӧс пыртӧма дінму реестрӧ» кывъясӧн.

4. 6 статьяса 1 юкӧнлӧн 2 да 3 пунктъясын, 4 юкӧнын, 52 юкӧнын, 81 статьяса 2 юкӧнын, 82 статьяса 2 юкӧнын «сертификат босьтысь» кывъяс лӧсялана вежлӧгын вежны «дінму реестрӧ пыртӧм» кывъясӧн лӧсялана вежлӧгын.

5. 83 статьяын:

1) 1 пунктын «Социальнӧя могмӧдан ӧтувъя канму юӧртан системаӧ Россия Федерацияса Веськӧдлан котырӧн урчитӧм пӧрадокын да тэчасын» кывъяс вежны «Социальнӧй юкӧнын ӧтувъя шӧр цифрӧвӧй платформа» канму юӧртан системаӧ «Ӧтувъя шӧр цифрӧвӧй платформа» канму юӧртан система йылысь положение серти, мый вынсьӧдӧ Россия Федерацияса Веськӧдлан котыр,» кывъясӧн;

2) 2 пунктын «Социальнӧя могмӧдан ӧтувъя канму юӧртан системаӧ» кывъяс вежны «Социальнӧй юкӧнын ӧтувъя шӧр цифрӧвӧй платформа» канму юӧртан системаӧ» кывъясӧн.

6. 10 статьяӧ содтыны татшӧм сюрӧса 11 юкӧн:

«11. Дінмуса семейнӧй капитал вылӧ сертификатъясыс, кутшӧмъясӧс сетӧма гражданалы 2024 вося тӧвшӧр тӧлысь 1 лунӧдз, вынаӧсь социальнӧя отсалан содтӧд мераяс сетӧм могысь йӧзлӧн дінму реестрӧ пырттӧг, кодъяслӧн эм социальнӧя отсалан содтӧд мераяс вылӧ инӧд да кодъяс шыӧдчисны дінмуса семейнӧй капитал босьтӧмла.

Кагалы (челядьлы) тыр арлыд тырӧм бӧрын либӧ сылы (налы) тыр арлыд тыртӧдз тырвыйӧ кывкутны вермӧм бӧрын оланпас серти петкӧдлысьяслы быть колӧ сетны сертификатсӧ кагалы (челядьлы) сэк, кор дінмуса семейнӧй капиталсӧ абу видзӧма тырвыйӧ.».

**2 статья. Тайӧ Оланпасыс вынсялӧ** 2024 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося ӧшым тӧлысь 11 лун

104-РЗ №